CELEX: 32021R0479
Language: da
Date: 2021-03-22 00:00:00
Title: Rådets forordning (EU) 2021/479 af 22. marts 2021 om ændring af forordning (EU) nr. 401/2013 om restriktive foranstaltninger over for Myanmar/Burma

22.3.2021   
               
               
                  DA
               
               
                  Den Europæiske Unions Tidende
               
               
                  LI 99/13
               
            
         RÅDETS FORORDNING (EU) 2021/479
         af 22. marts 2021
         om ændring af forordning (EU) nr. 401/2013 om restriktive foranstaltninger over for Myanmar/Burma
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse (FUSP) 2021/482 af 22. marts 2021 om ændring af afgørelse 2013/184/FUSP om restriktive foranstaltninger over for Myanmar/Burma (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EU) nr. 401/2013 (2) giver virkning til foranstaltningerne fastsat i afgørelse 2013/184/FUSP (3).
                  
               
                     (2)
                  
                  
                     Den 22. marts 2021 vedtog Rådet afgørelse (FUSP) 2021/482, hvorved afgørelse 2013/184/FUSP, herunder dens titel, blev ændret. Det udvidede også udpegelseskriterierne for at gøre det muligt at anvende målrettede restriktive foranstaltninger over for fysiske og juridiske personer, enheder og organer, hvis aktiviteter undergraver demokratiet og retsstaten i Myanmar/Burma, samt over for juridiske personer, enheder og organer, der ejes eller kontrolleres af Myanmars væbnede styrker (Tatmadaw), eller som genererer indtægter, yder støtte til eller drager fordel af Myanmars væbnede styrker (Tatmadaw) og dermed bidrager til, eller drager fordel af, aktiviteter, der underminerer demokratiet og retsstatsprincippet eller til alvorlige overtrædelser af menneskerettighederne i Myanmar/Burma.
                  
               
                     (3)
                  
                  
                     Det er nødvendigt med lovgivning på EU-plan for at gennemføre foranstaltningerne fastsat i afgørelse (FUSP) 2021/482, navnlig for at sikre, at de økonomiske aktører i alle medlemsstater anvender dem på samme måde.
                  
               
                     (4)
                  
                  
                     Forordning (EU) nr. 401/2013 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EU) nr. 401/2013 foretages følgende ændringer:
            
                        1)
                     
                     
                        Titlen affattes således:
                        »Rådets forordning (EU) nr. 401/2013 om restriktive foranstaltninger på baggrund af situationen i Myanmar/Burma og om ophævelse af forordning (EF) nr. 194/2008«.
                     
                  
                        2)
                     
                     
                        Artikel 4a, stk. 3, affattes således:
                        
                           »3.   Bilag IV omfatter:
                           
                                       a)
                                    
                                    
                                       fysiske personer fra Myanmars væbnede styrker (Tatmadaw), Myanmars politistyrke og grænsepolitiet, som er ansvarlige for alvorlige overtrædelser af menneskerettighederne i Myanmar/Burma
                                    
                                 
                                       b)
                                    
                                    
                                       fysiske og juridiske personer, enheder eller organer, hvis handlinger, politikker eller aktiviteter underminerer demokratiet eller retsstatsprincippet i Myanmar/Burma, eller som deltager i eller yder støtte til handlinger, der truer freden, sikkerheden eller stabiliteten i Myanmar/Burma
                                    
                                 
                                       c)
                                    
                                    
                                       fysiske personer fra Myanmars væbnede styrker (Tatmadaw), Myanmars politistyrke og grænsepolitiet, som er ansvarlige for at hindre levering af humanitær bistand til civile i nød
                                    
                                 
                                       d)
                                    
                                    
                                       fysiske personer fra Myanmars væbnede styrker (Tatmadaw), Myanmars politistyrke og grænsepolitiet, som er ansvarlige for at hindre gennemførelsen af uafhængige undersøgelser af påståede alvorlige menneskerettighedsovertrædelser eller -krænkelser
                                    
                                 
                                       e)
                                    
                                    
                                       juridiske personer, enheder eller organer, der ejes eller kontrolleres af Myanmars væbnede styrker (Tatmadaw), eller som genererer indtægter; yder støtte til eller drager fordel af Myanmars væbnede styrker (Tatmadaw)
                                    
                                 
                                       f)
                                    
                                    
                                       fysiske og juridiske personer, enheder og organer med tilknytning til dem, der er omhandlet i litra a)-e).«
                                    
                                 
                     
                  
                        3)
                     
                     
                        Følgende artikel indsættes:
                        
                           »Artikel 4da
                           
                              1.   Uanset artikel 4a kan medlemsstaternes kompetente myndigheder tillade frigivelse af visse indefrosne pengemidler eller økonomiske ressourcer eller til, at visse indefrosne pengemidler eller økonomiske ressourcer stilles til rådighed på sådanne vilkår, som de skønner hensigtsmæssige, når de har konstateret, at tilvejebringelsen af pengemidlerne eller de økonomiske ressourcer er nødvendig til humanitære formål, som f.eks. at levere eller lette levering af bistand, herunder lægemidler og medicinsk udstyr samt fødevarer, til transport af humanitære hjælpearbejdere og relateret bistand, eller til evakueringer fra Myanmar/Burma.
                           
                           
                              2.   Den pågældende medlemsstat underretter de øvrige medlemsstater og Kommissionen om alle tilladelser, der gives i medfør af stk. 1, senest fire uger efter meddelelsen af tilladelsen.«
                           
                        
                     
                  
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. marts 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Se side 37 i denne EUT.
         
            (2)  Rådets forordning (EU) nr. 401/2013 af 2. maj 2013 om restriktive foranstaltninger over for Myanmar/Burma og ophævelse af forordning (EF) nr. 194/2008 (EUT L 121 af 3.5.2013, s. 1).
         
            (3)  Rådets afgørelse 2013/184/FUSP af 22. april 2013 om restriktive foranstaltninger over for Myanmar/Burma og ophævelse af afgørelse 2010/232/FUSP (EUT L 111 af 23.4.2013, s. 75).